Satan is die een wat depressie by mense misbruik totdat hulle glo hulle is hopeloos en ongered. Die teenoorgestelde is egter waar: iemand wat deur die donker van depressie geloop het, het 'n bepaalde innerlike krag ontwikkel wat van hom 'n wyser en sterker mens gemaak het. Moenie na die duiwel luister wanneer jy op jou swakste voel nie – weet daar kom 'n tyd hierna wat jy as kind van God baie sterk sal wees met 'n wysheid wat jou verder deur jou lewe sal dra, want in die donkerste dieptes het jy God weer gevind.
VERSKRIKTE VET TANNIE...
Jannie het geen ander keuse gehad as om die aand saam met sy ouers na 'n opera te gaan nie – 'n eerste vir hom.
Die Sondag gaan kuier die gesin by Jannie se ouma. Ouma vra vir Jannie:
"Het jy toe die opera geniet Jannie?"
Jannie sug diep: "Nee ouma, dit was vreeslik simpel, ek wil nooit weer gaan nie."
Ouma vra waarom Jannie so dink.
"Ag Ouma, 'n omie het die hele aand 'n wit stokkie rondgeswaai wat 'n vet tannie verskriklik laat skree het."